CELEX: 32012R1244
Language: el
Date: 2012-12-20 00:00:00
Title: Εκτελεστικός κανονισμός (ΕΕ) αριθ. 1244/2012 του Συμβουλίου, της 20ής Δεκεμβρίου 2012 , για την εφαρμογή του άρθρου 11 παράγραφος 1 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

21.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/13
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1244/2012 ΤΟΥ ΣΥΜΒΟΥΛΊΟΥ
   της 20ής Δεκεμβρίου 2012
   για την εφαρμογή του άρθρου 11 παράγραφος 1 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 753/2011 του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Την 1η Αυγούστου 2011, το Συμβούλιο εξέδωσε τον κανονισμό (ΕΕ) αριθ. 753/2011.
            
         
               (2)
            
            
               Στις 20 Νοεμβρίου 2012, η Επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας, τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.
            
         
               (3)
            
            
               Συνεπώς, το παράρτημα I του κανονισμού (ΕΕ) αριθ. 753/2011 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 753/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2012.
      
         
            Για το Συμβούλιο
         
         
            Ο Πρόεδρος
         
         Ε. ΦΛΟΥΡΕΝΤΖΟΥ
      
   
   
      (1)  ΕΕ L 199 της 2.8.2011, σ. 1.
   
      ΠΑΡΑΡΤΗΜΑ
      
                  I.
               
               
                  Στον κατάλογο του παραρτήματος I του κανονισμού (ΕΕ) αριθ. 753/2011 προστίθενται οι κατωτέρω καταχωρίσεις:
               
            Α.   Πρόσωπα συνδεόμενα με τους Ταλιμπάν
      
      
                  1.
               
               
                  Mohammed Qasim Sadozai Khudai Rahmin (επίσης γνωστός ως Muhammad Qasim)
                  Τίτλος: Haji (χατζής) Ημερομηνία γέννησης: 1975-1976 Τόπος γέννησης: χωριό Minar, περιφέρεια Garmser, επαρχία Helmand, Αφγανιστάν Ιθαγένεια: Αφγανική Εθνικά έγγραφα ταυτότητας: α) αφγανικό εθνικό δελτίο ταυτότητας (tazkira) αριθ. 57388, εκδοθέν στην περιφέρεια Lashkar Gah, επαρχία Helmand, Αφγανιστάν, β) δελτίο δημότη αριθ. 665, Ayno Maina, επαρχία Kandahar, Αφγανιστάν Διευθύνσεις: α) Wesh, περιφέρεια Spin Boldak, επαρχία Kandahar, Αφγανιστάν, β) Safaar Bazaar, περιφέρεια Garmser, επαρχία Helmand, Αφγανιστάν, γ) Room number 33, 5th Floor Sarafi Market, Kandahar, επαρχία Kandahar, Αφγανιστάν. Άλλες πληροφορίες: α) Ιδιοκτήτης της Rahat Ltd.· εμπλέκεται στην προμήθεια όπλων, περιλαμβανομένων και αυτοσχέδιων εκρηκτικών μηχανισμών, για λογαριασμό των Ταλιμπάν, β) Όνομα πατρός: Haji Mullah Wali· εναλλακτικό όνομα πατρός: Haji Sadozai· όνομα πάππου: Khudai Rahim Ημερομηνία καταχώρισης από τον ΟΗΕ: 21.11.2012.
               
            Β.   Οντότητες και άλλες ομάδες και επιχειρήσεις που συνδέονται με τους Ταλιμπάν
      
      
                  1.
               
               
                  Rahat Ltd. [επίσης γνωστή ως α) Rahat Trading Company, β) Haji Muhammad Qasim Sarafi, γ) New Chagai Trading]
                  Διευθύνσεις: α) υποκατάστημα 1: Room number 33, 5th Floor, Sarafi Market, Kandahar, επαρχία Kandahar, Αφγανιστάν, β) υποκατάστημα 2: Shop number 4, Azizi Bank, Haji Muhammad Isa Market, Wesh, Spin Boldak, επαρχία Kandahar, Αφγανιστάν, γ) υποκατάστημα 3: Safaar Bazaar, περιφέρεια Garmser, επαρχία Helmand, Αφγανιστάν, δ) υποκατάστημα 4: Lashkar Gah, επαρχία Helmand, Αφγανιστάν, ε) υποκατάστημα 5: περιφέρεια Gereshk, επαρχία Helmand, Αφγανιστάν, στ) υποκατάστημα 6: περιφέρεια Zaranj, επαρχία Nimroz, Αφγανιστάν, ζ) υποκατάστημα 7: i) Dr Barno Road, Quetta, Πακιστάν, ii) Haji Mohammed Plaza, Tol Aram Road, near Jamaluddin Afghani Road, Quetta, Πακιστάν, iii) Kandahari Bazaar, Quetta, Πακιστάν, η) υποκατάστημα 8: Chaman, επαρχία Baluchistan, Πακιστάν, θ) υποκατάστημα 9: Chaghi Bazaar, Chaghi, επαρχία Baluchistan, Πακιστάν, ι) υποκατάστημα 10: Zahedan, επαρχία Zabol, Ιράν. Άλλες πληροφορίες: α) Η Rahat Ltd. χρησιμοποιήθηκε το 2011 και το 2012 από την ηγεσία των Ταλιμπάν για τη μεταφορά πόρων προερχόμενων από εξωτερικούς χορηγούς και λαθρεμπόριο ναρκωτικών για τη χρηματοδότηση της δράσης των Ταλιμπάν, β) Ιδιοκτήτης: Mohammed Qasim Sadozai Khudai Rahim, γ) Συνδέεται επίσης με τον Mohammad Naim Barich Khudaidad. Ημερομηνία καταχώρισης από τον ΟΗΕ: 21.11.2012.